Naša zn.: 12-10/9037/DG.1/5/Gr-2                                   	           

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 28.4.2010, stavebníka: CRESCO POPPER INVESTMENT, a.s., Poštová 3, 811 06 Bratislava, IČO 43 817 513 a stavebného konania
                                                                                                                                             
                                                              p o v o ľ u j e

stavbu:        
„Južné mesto - Zóna C1 Malopodlažná bytová výstavba, Bratislava, Petržalka “ 
objekty: SO 29 Komunikácie a spevnené plochy
  podobjekty:	SO 29-A Spevnené plochy pre doskový dom ( 1.etapa/1.fáza)
SO 29-B Spevenené plochy pre mestské vily sever (1.etapa/3.fáza)
SO 29-C Spevnené plochy pre mestské vily juh (1.etapa/2.fáza)
SO 29-D Areálové komunikácie ( 1.etapa/1.fáza)
  SO 29.1 Napojenie na cestu I/2, vetva „CB“ (komunikácia C1)
  podobjekty:    SO 29.1-B Vetva „CB“ (1.etapa/.1.fáza)
		 SO 29.1-C Vetva „CB“ ( 1.etapa/2.fáza)
		 SO 29.1-D Vetva „CB“ (1. etapa/4.fáza)

na pozemkoch parc.č. 3022/62, 3022/65, katastrálne územie Petržalka.  

Mestská časť Bratislava-Petržalka, ako príslušný stavebný úrad pre územné rozhodovanie vydala na uvedenú stavbu rozhodnutie o umiestnení stavby č.UKSP 2625-TX/2009-Kb-11 zo dňa 16.4.2009, zmenu územného rozhodnutia č. UKSP 21012-TX1/2010-Kb-11 zo dňa 31.3.2010 a záväzné stanoviská č. UKSP 22029-AL/2010-Kb zo dňa 10.2.2010,
č. UKSP10634-AL1/2010-Kb zo dňa 14.6.2010. 

Predmetom objektu SO 29.1-Napojenie na cestu I/2, komunikácia C1 je komunikácia funkčnej triedy C3, kategórie MO 8/40, pripojená v križovatke na cestu I/2, dĺžky 0,387 890 km, ako budúca miestna komunikácia III.tr.. Súčasťou komunikácie je parkovací pás
po oboch stranách komunikácie (spolu 49 kolmých parkovacích stojísk) a parkovací pruh, šírky 2,0 m na parkovanie motorových vozidiel s pozdĺžnym radením. Predmetom objektu
SO 29-Komunikácie a spevnené plochy je komunikácia funkčnej triedy C3, kategórie
MO 7,5/30, ako budúca miestna komunikácia III.tr., dlžka 0,091397 km, s parkovacím pásom po oboch stranách (spolu 41 kolmých parkovacích stojísk) a s chodníkmi, šírky 2,5 m. Ďalej budú vybudované vjazdy do garáže pre Mestské vily – Sever(SO-02), Mestské vily –Juh(SO-03), doskový dom(SO-01) z novej komunikácie MO7,5/30, pojazdný chodník medzi mestskými vilami, chodníky pre peších a ostatné spevnené plochy.

Na uskutočnenie stavby sa určujú tieto záväzné podmienky:

1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Marián Kováčik, júl 2009. Prípadné zmeny nesmú byť realizované
bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavebník je povinný oznámiť stavebnému úradu do 15 dní po ukončení výberového konania zhotoviteľa stavby, oprávneného realizovať pozemné komunikácie a preukázať jeho odbornú spôsobilosť, § 62 ods. 1) písmeno d) stavebného zákona. 
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
8.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
9.	Stavba bude dokončená najneskôr do  30.7.2012. 
10.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
11.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú  prevádzkyschopnosť.
12.	Stavebník je povinný udržiavať čistotu a poriadok na stavenisku.
13.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
14.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
15.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
16.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
17.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
18.	Držiteľ odpadov je povinný odovzdávať odpady na zhodnotenie resp. zneškodnenie len fyzickým a právnickým osobám, ktoré sú na túto činnosť oprávnené.
19.	Držiteľovi odpadov sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
20.	Držiteľ odpadov bude odpady zhromažďovať podľa druhov odpadov a zabezpečí ich pred znehodnotením, odcudzením, alebo iným nežiadúcim účinkom.
21.	Držiteľ odpadov bude viesť a uchovávať evidenciu o druhoch a množstve odpadov, o ich zhodnotení a zneškodnení.
22.	Držiteľ odpadov predloží hlásenie o vzniku a nakladaní s odpadom ( § 10 vyhláška MŽP SR č. 283/2001) ak ročne nakladá s viac ako jednou tonou ostatných odpadov v termíne do 31. januára nasledujúceho kalendárneho roka.
23.	Držiteľ odpadov v kolaudačnom konaní predloží Obvodnému úradu životného prostredia v Bratislave, odbor odpadového hospodárstva doklady preukazujúce zhodnotenie resp. zneškodnenie odpadov zo stavby oprávnenou osobou s uvedením značky tohto vyjadrenia.
24.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
25.	Stavebník umiestni kontajnery na odpad so súhlasom majiteľa pozemku, za dodržania hygienických, estetických a protipožiarnych podmienok. Umiestnenie riešiť tak, aby pri manipulácii bol dodržaný z.č. 135/1961 Zb. o pozemných komunikáciách ( cestný zákon).
26.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
27.	Stavebník je povinný zrealizovať dopravné značenie počas výstavby podľa určenia príslušným cestným správnym orgánom a podľa projektu organizácie dopravy schváleného v Operatívnej komisii odd. prevádzky dopravy Magistrátu hl. m. SR Bratislavy.
28.	Stavebník je povinný dodržiavať podmienky stanoviska:
a)	Magistrátu hl.mesta SR Bratislava, vydaného pod č. MAGS ODP 50438/09-290348/Há- 182 z 10.11.2009:
-	Ku kolaudačnému konaniu komunikácii musia byť všetky rozkopávky prevzaté príslušným správcom komunikácii.
-	Všetky priechody pre chodcov žiadame vybudovať obojstranne bezbarierovo v zmysle vyhlášky č. 532/2002 Z.z.. Detailne výkresy žiadame predložiť na preberacom konaní.
-	Preberacie konanie žiadame zvolať investorom najneskôr 5 dní pred kolaudačným konaním, najneskôr 5 dní pred preberacím konaním žiadame predložiť správcovi komunikácii k nahliadnutiu  projektovú dokumentáciu skutočného vyhotovenia. 
b) Bratislavskej vodárenskej spoločnosti a.s.,  vydaného pod č. 26394/4020/09/Ri z 16.9.2009:
-	Žiadame rešpektovať všetky ochranné pásma existujucich aj navrhovaných vodohospodárskych zariadení nachádzajúcich sa v území, v súlade so zákonom
č. 442/2002 Z.z..
-	 Poklopy na šachtách v komunikáciách uvažovať s nosnosťou 400 kN, vetrateľné  s mäkkodosadacou plochou.
c) Západoslovenskej energetiky a.s., vydaného dňa 4.6.2010:
-  Žiadame rešpektovať všetky zariadenia v majetku ZSE Distribúcie a.s., silové aj oznamovacie a dodržiavať ich ochranné pásma podľa § 36 zákona č. 656/2004 o Energetike a jeho noviel.
-	Zemné práce –pri križovaní a súbehu zariadení ZSE, a.s. – požadujeme vykonávať so zvýšenou opatrnosťou – ručným spôsobom. Pri práci dodržiavať bezpečnostné predpisy a ustanovenia príslušných STN.
- Pri prácach na kábloch a zariadeniach patriacich ZSE,sa.s. požiadať pracovníka RSS Bratislava, Hraničná 14 o technický dozor.
d) spoločnosti Slovak Telekom a.s., vydaného pod č. 12539 09 z 25.8.2009:
-	Pri realizácii prác príde ku kolízii s našimi podzemnými telekomunikačnými zariadeniami /PTZ/-tkm, káble, ktoré žiadame rešpektovať,  dôsledne zmapovať a dodržať priestorové normy uloženia inžinierskych sietí / STN 73 6005/.
-	Ak by sa na základe vytýčenia dostal telekomunikačný kábel pod budované objekty, cesty a spevnené plochy, požadujeme predmetný úsek kábla preložiť alebo ochrániť
/ vypracovať PD odborne spôsobilým projektantom a PD predložiť na vyjadrenie/. 
-	 Pri výkopových prácach v blízkosti telekomunikačných káblov, príp. kábelovodu žiadame dodržať maximálnu opatrnosť, káble zabezpečiť proti poškodeniu a prípadnému odcudzeniu.
-	Každý zásah do vedení telekomunikačnej siete vo vlastníctve spoločnosti T-com vopred oznámiť a konzultovať spôsob a mieru zásahu, v práci pokračovať až po odsúhlasení pracovníkmi spoločnosti T-com.
 -	V prípade poškodenia sietí spoločnosti T-com z dôvodu stavebných prác , žiadame túto skutočnosť nahlásiť na dispečing T-Com a zabezpečiť vstup pracovníkov ST a.s.
na stavenisko počas celého dňa, na zabezpečenie prevádzky.
d) Obvodného úradu životného prostredia, odbor ochrany prírody a krajiny, vydaného pod č. ZPO/2008/6263-2/STM/BAV z 24.7.2008:
-	Na okrajoch pozemku sa nachádzajú krovité porasty, ktoré je potrebné chrániť pred poškodením. Upozorňujeme, že v zmysle STN 83 7010 Ochrana prírody – Ošetrovanie, udržiavanie a ochrana stromovej vegetácie, bod 4.1 pri stavebných prácach sa drevina chráni celá (koruna, kmeň, koreňova sústava) pred poškodením. Pri používaní stavebných mechanizmov, nástrojov a pomôcok sa musí dbať na minimalizáciu poškodenia drevín. Nadväzujúce ošetrenie a iné opatrenia, v závislosti od druhu dreviny sa realizujú ihneď 
po skončení stavebných prác.    

29.	Stavebné práce a ostatné sprievodné činnosti nesmú nijako ohrozovať bezpečnosť prevádzky autobusovej MHD  a nesmú obmedzovať plynulosť premávky autobusov
nad rámec schválených projektov organizácie dopravy a dočasného dopravného značenia.
30.	Stavebník je povinný novovybudované vjazdy napojiť na niveletu existujúcich komunikácií tak, aby bol zabezpečený dobrý odtok povrchových vôd, aby v mieste napojenia nestála voda.
31.	Stavbu je možné užívať len na základe kolaudačného rozhodnutia, § 76 stavebného zákona.
32.	Stavebník predloží pred kolaudáciou stavby doklad o zhodnotení a zneškodnení stavebných odpadov Obvodnému úradu životného prostredia v Bratislave, orgán odpadového hospodárstva.
33.	Ku kolaudačnému konaniu stavebník predloží projektovú dokumentáciu opečiatkovanú Okresným riaditeľstvom Hasičského záchranného zboru v Bratislave.
34.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
35.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona.
36.	Ku kolaudačnému konaniu stavebník predloží určenie trvalého dopravného značenia príslušným cestným správnym orgánom a projekt organizácie dopravy schválený v Operatívnej komisii odd. prevádzky dopravy Magistrátu hl. m. SR Bratislavy nie starší ako 30 dní. 
37.	Stavebné povolenie je záväzné aj pre právnych nástupcov konania, § 70 stavebného zákona.

Na vybudovanie odvodnenia komunikácii, t.j. dažďovej kanalizácie, odlučovača ropných látok, vsakovacích systémov vydal Obvodný úrad životného prostredia, odbor štátnej vodnej správy rozhodnutie, č. ZPS 2010/02850/SOJ/V-2976 zo dňa 31.5.2010. 

Počas konania účastníci konania ani dotknuté orgány nevzniesli žiadne námietky voči uvedenej stavbe. 

Stavebník zaplatil pri podaní žiadosti správny poplatok vo výške 66,00 EUR, slovom šesdesiatšesť EUR, podľa pol. 60, písm. g), zákona č. 145/1995 Z .z. o správnych poplatkoch v znení neskorších predpisov.

                                                      O d ô v o d n e n i e

Stavebník,  CRESCO POPPER INVESTMENT, a.s., Poštová 3, 811 06 Bratislava,  
IČO 43 817 513, zastúpený spoločnosťou K.T.PLUS, s.r.o., Kopčianska 15, 851 01 Bratislava, podal dňa 28.4.2010 žiadosť  o  povolenie stavby: „Južné mesto - Zóna C1 Malopodlažná bytová výstavba, Bratislava, Petržalka “, objekty: SO 29 Komunikácie a spevnené plochy, podobjekty: SO 29-A Spevnené plochy pre doskový dom
( 1.etapa/1.fáza), SO 29-B Spevenené plochy pre mestské vily sever (1.etapa/3.fáza), SO 29-C Spevnené plochy pre mestské vily juh (1.etapa/2.fáza), SO 29-D Areálové komunikácie
(1.etapa/1.fáza), SO 29.1 Napojenie na cestu I/2, vetva „CB“ (komunikácia C1), podobjekty: SO 29.1-B Vetva „CB“ (1.etapa/.1.fáza), SO 29.1-C Vetva „CB“ (1.etapa/2.fáza), SO 29.1-D Vetva „CB“ (1. etapa/4.fáza). Uvedeným dňom začalo stavebné konanie.
Špeciálny stavebný úrad v stavebnom konaní preskúmal predloženú žiadosť
z hľadísk uvedených v § 62 stavebného zákona. Vzhľadom na to, že žiadosť spolu s prílohami neposkytovala dostatočný podklad pre vydanie stavebného povolenia, špeciálny stavebný úrad rozhodnutím č. 12-10/9037/DG.2/5/Gr-1 zo dňa 25.5.2010 stavebné konanie prerušil a zároveň vyzval stavebníka na doplnenie podania. Stavebník požadované doklady postupne doplnil, naposledy dňa 29.6.2010. Správny orgán oznámil dňa 29.6.2010 začatie stavebného konania  verejnou vyhláškou všetkým účastníkom konania, pričom dotknuté orgány boli upovedomené jednotlivo v zmysle § 61 stavebného zákona. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad pre vydanie stavebného povolenia, preto v súlade
s § 61 ods.2 stavebného zákona upustil od miestneho zisťovania a ústneho pojednávania. 

Účastníci stavebného konania a dotknuté orgány mohli svoje námietky uplatniť
do 7 pracovných dní odo dňa doručenia oznámenia a zároveň mohli nahliadnuť
do podkladov rozhodnutia a projektovej dokumentácie. Nikto z účastníkov konania a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok stavebného povolenia. Stavba  nie je v rozpore s verejnými záujmami chránenými stavebným zákonom a osobitnými predpismi a neboli zistené také dôvody, ktoré by bránili vydaniu tohoto stavebného povolenia.

Z horeuvedených dôvodov mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia
na Mestskej časti Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

                                                                                                   Milan F t á č n i k 
                                                                                                          starosta

Príloha: 1 x projektová dokumentácia overená v stavebnom konaní

Rozhodnutie sa doručuje:

Účastníkom konania:
1.	CRESCO POPPER INVESTMENT, a.s., Poštová 3, 811 06 Bratislava 
2.	Obvodný úrad Bratislava, ako správca pozemku parc. č. 3026, k.ú. Petržalka, Staromestská 6, 814 40 Bratislava 1
3.	POPPER, a.s., Štúrova 11, 811 02 Bratislava 1
4.	GFUL, s.r.o., Rosná 2227/13, 90 301 Senec
5.	Ing. Marián Kováčik, Vavilova 2, 851 01 Bratislava ( projektant )
6.	Organizácie alebo občania, ktorých vlastnícke, alebo iné práva k pozemkom alebo stavbám môžu byť stavebným rozhodnutím priamo dotknuté ( verejnou vyhláškou )

Dotknutým orgánom a organizáciám: 

1.	K.T.PLUS, s.r.o., Kopčianska 15, 851 01  Bratislava
2.	Krajský úrad pre cestnú dopravu a pozemné komunikácie v Bratislave, Vajnorská 98/D, 831 03 Bratislava
3.	Krajské riaditeľstvo policajného zboru, KDI Bratislava V, Špitálska 14, 811 08 Bratislava
4.	Okresné riaditeľstvo Hasičského a záchran. zboru, Staromestská 6, 811 03 Bratislava 1
5.	Hlavné mesto SR Bratislava, Primaciálne nám. 1, 814 99 Bratislava 1, ako príslušný cestný správny orgán  (OD) ,  odd. cestného hospodárstva (OCH), odd.dopravného plánovania
6.	Obvodný úrad životného prostredia v Bratislave, odbor ochrany prírody a krajiny, odbor štátnej vodnej správy, odbor odpadového hospodárstva, Karloveská 2, 842 33 Bratislava 4
7.	Regionálny úrad verejného zdravotníctva v Bratislave, Ružinovská 8, P.O.BOX 26,
820 09 Bratislava 29
8.	Obvodný lesný úrad v Bratislave, Pekná cesta 19, 831 52 Bratislava 34
9.	Bratislavská vodárenská spoločnosť, a.s., Prešovská 48, 826 46 Bratislava 2
10.	Slovenský plynárenský priemysel š.p., Votrubova 1, 825 17 Bratislava 26
11.	Západoslovenská energetika a.s., Čulenova 6, 816 47 Bratislava 1 
12.	Slovak Telekom a.s., Karadžičova 10, 825 13 Bratislava 26
13.	Dopravný podnik, a.s., Olejkárska 1, 814 52 Bratislava 1
14.	Technická inšpekcia, Holekova 3, 811 04 Bratislava 1
15.	Mestská časť Bratislava – Petržalka, starosta, ako cestný správny orgán, tu
16.	Mestská časť Bratislava – Petržalka, starosta, stavebný úrad, tu

Toto rozhodnutie má povahu verejnej vyhlášky, bude vyvesené po dobu 15 dní
na úradnej tabuli Miestneho úradu mestskej časti Bratislava-Petržalka, Kutlíkova 17, Bratislava. Posledný deň vyvesenia je dňom doručenia.

Potvrdenie dátumu vyvesenia a zvesenia verejnej vyhlášky:

Vyvesené dňa:                                 Zvesené dňa:                    Podpis oprávnenej osoby: